
	                      МИНИСТЕРСТВО НА ЗЕМЕДЕЛИЕТО И ХРАНИТЕ
ИЗПЪЛНИТЕЛНА АГЕНЦИЯ ПО ГОРИТЕ
РЕГИОНАЛНА ДИРЕКЦИЯ ПО ГОРИТЕ – БЛАГОЕВГРАД


Благоевград ул. “Васил Коритаров” №2, п. код 2700
Комисия в Регионална дирекция по горите - Благоевград, назначена със Заповед № РД 49–395/21.11.2019 г. на министъра на земеделието, храните и горите, изменена със Заповед № РД49-182/23.06.2026 г. на министъра на земеделието и храните, във връзка с чл. 74, ал.2, т. 1 от Закона за горите
                                                                     ПРЕПИС - ИЗВЛЕЧЕНИЕ                                                                                               

                                                                                 от Протокол № 80 от 27.07.2026 г. 
                                                 РЕШЕНИЕ № 80-I-2
            за  предварително съгласуване за промяна на предназначението на поземлен имот в горска територия – частна държавна собственост

На основание чл. 73, ал. 1, т. 1, във връзка с чл. 75, ал. 1, т. 2, ал. 2 и ал. 3 от Закона за горите и постъпило в Регионална дирекция по горите гр. Благоевград, с входящ номер № РДГ 02-7006/23.10.2025 г., допълнено с вх. № РДГ 02-2077/01.04.2026 г. искане за предварително съгласуване за промяна на предназначението на поземлен имот в горска територия 

            от физическо лице  

            с инвестиционно предложение: „Ферма за отглеждане на дребни преживни животни – овце с капацитет до 50 броя“
            и местоположение: поземлен имот с идентификатор 54184.1.12 в землището на с. Осиково, община Гърмен, област Благоевград по кадастралната карта и кадастралните регистри, одобрени със Заповед РД-18-1664/27.09.2018 г. на началника на СК - Благоевград. Имотът е с площ 600 кв. м. (шестстотин квадратни метра), предишен идентификатор: 54184.1.163, номер по предходен план: 163, съгласно скица № 15-15-1349526/15.08.2025 г. Имотът е частна държавна собственост, съгласно Удостоверение с изх. № ПО-21-01-664/03.06.2026 г., издадено от Общинска служба по земеделие с. Гърмен.
Назначената КОМИСИЯ към Регионална дирекция по горите гр. Благоевград по реда на чл. 74, ал. 2, т. 1 от Закона за горите със Заповед № РД 49–395/21.11.2019 г. на министъра на земеделието, храните и горите, изменена със Заповед № РД49-182/23.06.2026 г. на министъра на земеделието и храните
   Р  Е  Ш  И:

         Удовлетворява искането за предварително съгласуване за промяна на предназначението на поземлен имот в горска територия – частна държавна собственост, с площ 600 кв. м. (шестстотин квадратни метра), в района на дейност на „Югозападно държавно предприятие“ ДП – гр. Благоевград, териториално поделение „Държавно горско стопанство Гърмен“, в с. Осиково, община Гърмен, област Благоевград, съгласно Задание за изработване на Подробен устройствен план – План за застрояване (ПУП - ПЗ), изготвено в съответствие с разпоредбите на Закона за устройство на територията, одобрено с Решение № 692, Протокол № 27 от 30.10.2025 г. от заседание на Общински съвет Гърмен за имот с идентификатор 54184.1.12, местност Осика, землище на с. Осиково, община Гърмен, област Благоевград, при условие основните кадастрални данни за територията, заета от проекта, да представляват тези по приложената скица на засегнатия имот.  Проектирането на фермата за отглеждане на дребни преживни животни – овце с капацитет до 50 броя и изработването на Подробен устройствен план да бъдат изготвени съгласно изискванията на Наредба № 44 от 20.04.2006 г. за ветеринарномедицинските изисквания към животновъдните обекти и приложенията към нея.     
         Решението на комисията не отменя задълженията на инвеститора по Закона за опазване на околната среда и Закона за биологичното разнообразие. Решението на комисията не е обвързано с решението за оценка за въздействието върху околната среда, екологичната оценка и оценката за съвместимостта на планове, програми, проекти и инвестиционни предложения с предмета и целите на опазване на защитените зони.

         Заявление по образец за промяна на предназначението се подава до органа, издал решението за предварително съгласуване, като се прилагат документите по реда на чл. 77, ал. 1, т.1-5 от Закона за горите и документ за платена такса, съгласно „Тарифа за таксите, които се събират в системата на Изпълнителна агенция по горите по Закона за горите и по Закона за държавните такси“  (обн. ДВ, бр. 21 от 2013 г.). Всяко приложение към заявлението трябва да представлява официален документ, издаден от длъжностно лице в кръга на службата му по установените форми и ред.

                                                                       М  О  Т  И  В  И

         На основание чл. 73, ал. 1, т. 1 от Закона за горите, промяна на предназначението на поземлени имоти в горски територии се допуска за ферми за отглеждане на животни. 

         В Регионална дирекция по горите гр. Благоевград с вх. номер № РДГ 02-7006/23.10.2025 г., допълнено с вх. № РДГ 02-2077/01.04.2026 г., е постъпило искане от физическо лице, за предварително съгласуване за промяна на предназначението на поземлен имот в горска територия – частна държавна собственост с площ 600 кв. м. (шестстотин квадратни метра), в землището на с. Осиково, община Гърмен, област Благоевград, по реда на чл. 75, ал. 1 от Закона за горите. 

            Към искането са представени всички изискуеми документи по чл. 75, ал. 2 от Закона за горите.
            Представено е Удостоверение по чл. 27 от Закона за горите с № ПО-21-01-664/03.06.2026 г., издадено от Общинска служба по земеделие с. Гърмен.

            Представено е Задание за изработване на Подробен устройствен план – План за застрояване за имот с идентификатор 54184.1.12, местност Осика, землище на с. Осиково, община Гърмен, област Благоевград, съгласно което имотът ще се ползва по предназначение, като след промяна на предназначението му и изключването му от държавните горски територии, на основание чл. 137 от Закона за ветеринарномедицинската дейност ще се предприеме регистрация на нов животновъден обект, представляващ „Ферма за отглеждане на дребни преживни животни (овце) с капацитет до 50 броя“, отговарящ на изискванията на чл. 10 от Наредба № 44 от 20 април 2006 г. за ветеринарномедицинските изисквания към животновъдните обекти. Заданието е  одобрено с Решение № 692, Протокол № 27 от 30.10.2025 г. от заседание на Общински съвет Гърмен. Съгласно Констативен протокол от 21.11.2025 г. Решението на общински съвет с. Гърмен  не е обжалвано и е влязло в законна сила на 20.11.2025 г.
            В изпълнение на разпоредбите на чл. 75, ал. 3 от Закона за горите, с писмо с изх. № РДГ 02-7019/23.10.2025 г., служебно е изискано становище от териториално поделение „Държавно горско стопанство Гърмен“ на „Югозападно държавно предприятие“  ДП – Благоевград. С писмо с вх. № РДГ 02-7296/04.11.2025 г. в Регионална дирекция по горите гр. Благоевград е постъпило становище на териториално поделение „Държавно горско стопанство Гърмен“, за поземления имот, засегнат от инвестиционното намерение. 
            Териториално поделение „Държавно горско стопанство Гърмен“ дава положително становище за предварително съгласуване за промяна на предназначението на поземлен имот в горска територия с  идентификатор 54184.1.12, местност Осика, землище на с. Осиково, община Гърмен, област Благоевград, съгласно което, засегнатият от инвестиционното намерение имот е частна държавна собственост и попада в част от отдел 453, подотдел „3“ по Инвентаризация на ТП „Държавно горско стопанство Гърмен“ от 2020 г. Инвестиционното намерение не засяга, горски път, прокар, разсадник, оградена ловностопанска площ, развъдник и други. Реализацията му не предполага опасност от възникване на ерозия. Няма да попречи за осъществяването на горската и ловностопанска дейност в района. Няма данни за вреди на извори, подземни реки и други. Няма данни за опожаряване на имота през последните 20 години. Имотът не попада във вододайна зона, не е защитен пояс, категория специална, с функция защитени зони птици и местообитания, ГВКС1, ГВКС2, в него не са предвидени за изграждане на каквито и да е съоръжения. В имота не предстои категоризация. За имота няма други заявители, нито е отдаван под наем. 
         Съгласно чл. 75, ал. 4 от Закона за горите, одобряването на подробен устройствен план по реда на Закона за устройство на територията се извършва след предварително съгласуване промяната на предназначението на поземлени имоти в горски територии. 

         Настоящото решение да послужи за одобряване на подробен устройствен план, съобразно приложеното задание, при условие, че основните кадастрални данни за територията, заета от проекта, съответстват на тези по приложената скица на поземления имот. 

         Настоящото решение да се публикува на интернет страницата на Изпълнителна агенция по горите и Регионална дирекция по горите Благоевград,  при спазване на изискванията за защита на личните данни и да се съобщи на заявителя по реда на Административнопроцесуалния кодекс. 

         Настоящото решение може да се обжалва, по реда на Административнопроцесуалния кодекс,  в 14-дневен срок от съобщаването му пред Административен съд -  Благоевград, чрез комисията по чл. 74, ал. 2, т. 1 от ЗГ в Регионална дирекция по горите Благоевград.

ИНЖ. ИВАН ГЕРИН

          Председател на комисията по  


Заповед № РД – 49-182/23.06.2026 г.  на МЗХ

ИНЖ. МАГДАЛЕНА СТАМБЕРОВА:


Секретар на комисията по  


Заповед № РД – 49-182/23.06.2026 г.  на МЗХ

